2013
D'Joer 2013 huet op engem Dënschdeg ugefaangen.

Evenementer 
 : Lëtzebuerg gëtt mat Argentinien, Australien, Ruanda a Südkorea fir 2 Joer net-permanente Member vum Sécherheetsrot vun de Vereenten Natiounen.

Europa 
 26. Januar: De Miloš Zeman gëtt am zweeten Tour zum President vun Tschechien gewielt. Hien trëtt säin Amt den 8. Mäerz un.
 6. Februar: D'politesch Partei Alternative für Deutschland gëtt gegrënnt.
 24. Februar: Den Nikos Anastasiades gewënnt am 2. Tour d'Presidentewalen an Zypern.
 24.-25. Februar: Parlamentswalen an Italien, no vill Gedeessems gëtt den 29. Abrëll d'Regierung vum Enrico Letta (PD) vereedegt.
 27. Februar: Konstruktive Mësstrauensvote géint dem Janez Janša seng Regierung a Slowenien; d'Alenka Bratušek gëtt Ministerpresidentin vun enger neier Koalitioun, déi den 20. Mäerz vum Parlament confirméiert gëtt.
 : A Malta gewënnt déi oppositionell Labour Party mat un der Spëtzt dem Joseph Muscat mat 39 vun 69 Sëtz d'Parlamentswalen.
 13. Mäerz: Den Argentinier Jorge Mario Bergoglio gëtt, nom Récktrëtt vum Benoît XVI. den 28. Februar, als Poopst Franciscus zum neie Chef vun der kathoulescher Kierch gewielt.
 27. Mäerz: Den Adrian Hasler gëtt, no de Parlamentswalen, nei Premierminister a Liechtenstein.
 : De Filip Vujanović gëtt zum President vu Montenegro erëmgewielt.
 20. Abrëll: Den Giorgio Napolitano gëtt zum President vun der Republik Italien erëmgewielt.
 27. Abrëll: An Island gewënnt déi oppositionell Mëtt-Riets-Koalitioun d'Parlamentswalen. De Sigmundur Gunnlaugsson trëtt den 22. Mee als Premierminister säin Amt un.
 30. Abrëll: D'Kinnigin Beatrix I. vun Holland trëtt zu Gonschte vun hirem Jong Willem-Alexander zeréck.
 12. Mee: Neiwalen a Bulgarien nom Récktrëtt vum Premier Bojko Borissow, de Plamen Orescharski gëtt den 29. Mee zum neie Premierminister ernannt.
 15. Mee: De Iurie Leancă gëtt Premierminister a Moldawien.
 Uganks Juni: Schro Iwwerschwemmungen a Südostdäitschland, Tschechien an Deeler vun Éisträich an de Basenge vun Donau an Elbe; ëm déi 30 Leit kommen ëm d'Liewen.
 25. Juni: De Jiří Rusnok gëtt, nom Récktrëtt vum Petr Nečas, zum neie Premierminister an Tschechien ernannt; seng Regierung gëtt den 10. Juli vereedegt, kritt awer schonn de 7. August vum Parlament d'Vertrauen entzunn.
: Kroatie gëtt den 28. Memberstaat vun der Europäescher Unioun.
 21. Juli: De belsche Kinnek Albert II. trëtt zu Gonschte vu sengem Jong Philippe zeréck.
 24. Juli: En Zuch entgleist bei Santiago de Compostela, 79 Leit stierwen an iwwer duebel sou vill ginn der blesséiert.
 10. September: D'Parlamentswalen an Norwegen gi vun der liberal-konservativer Oppositioun gewonnen, d'Høyre- an d'Fortschrëttspartei (Fremskrittspartiet) forméieren eng nei Regierung ënner der Premierministesch Erna Solberg, déi den 18. Oktober ageschwuer gëtt.
 10. September: Den Edi Rama gëtt Ministerpresident vun Albanien.
 22. September: Bei de Parlamentswalen an Däitschland gewënnt d'Unioun vun CDU/CSU ënner der Kanzlerin Angela Merkel.
 30. September: Parlamentswalen an Éisträich.
 : Viru Lampedusa geet e Boot mat Flüchtlingen aus Afrika ënner, iwwer 300 Leit erdrénken.
 19. Oktober: Bei engem Fligeraccident zu Gelbressée an der Provënz Namouer kommen eelef Leit ëm d'Liewen.
 25./26. Oktober: Virgezunne Parlmanetswalen an Tschechien; ČSSD	an ANO 2011 kréien déi meescht Stëmmen.
 21. November: Zu Riga, a Lettland, stierwen iwwer 50 Mënschen, wéi den Daach vun engem Shopping-Center an e Koup fält.
 16. Dezember: Éisträich: D'Regierung Faymann II, eng grouss Koalitioun aus SPÖ an ÖVP, gëtt vereedegt. De Werner Faymann (SPÖ) gëtt nees Bundeskanzler.
 17. Dezember: Däitschland: D'Regierung Merkel III, eng grouss Koalitioun aus CDU/CSU an SPD, gëtt vereedegt.

Lëtzebuerg
 10. Juli: De Jean-Claude Juncker deklaréiert an der Chamber d'fréizäitegt Enn vun der Regierung Juncker-Asselborn II, nodeem kloer gouf, datt se, no der Publikatioun vum Rapport vun der SREL-Enquêtekommissioun, keng Ënnerstëtzung vun der LSAP-Fraktioun méi hätt.
 20. Oktober: Bei de Virgezunne Chamberwale kritt d'CSV 23 Sëtz (-3), d'LSAP der 13 (+/-0), d'DP der 13 (+3), déi Gréng der 6 (-1), d'ADR der 3 (-1), déi Lénk der 2 (+1), iwwerdeems KPL, Piratepartei a PID kee Sëtz kréien.
: Vereedegung vun der Regierung Bettel-Schneider, enger Koalitioun tëscht DP, LSAP an deene Gréngen.

Afrika 
 11. Januar: Ufank vun der Opération Serval, enger franséischer Militärinterventioun am Norddeel vum Mali.
 : Den Uhuru Kenyatta gewënnt d'Presidentewalen a Kenya.
 31. Juli: De Robert Mugabe gëtt als President vum Simbabwe erëmgewielt.
 11. August: Den Ibrahim Boubacar Keïta gewënnt d'Presidentschaftswalen am Mali.

Amerika

USA 
 20. Januar: De Barack Obama leet den Eed fir seng zweet Amtszäit als President vun de Vereenegte Staaten of.

Mëttel- a Südamerika 
 17. Februar: De Rafael Correa gëtt zum President vun Ecuador erëmgewielt.
 14. Abrëll: Den Nicolás Maduro, bis dohin Interims-President, gewënnt knapps d'Presidentewalen am Venezuela.
 21. Abrëll: Den Horacio Cartes gëtt zum President vu Paraguay gewielt.
 10. Mee: De fréiere President vu Guatemala Efraín Ríos Montt gëtt zu 80 Joer Prisong wéinst Vëlkermord a Verbrieche géint d'Mënschlechkeet veruerdeelt.
 15. Dezember: D'Michelle Bachelet gewënnt d'Presidentewalen am Chile.

Asien 
 18. Februar: Bei de Presidentewalen an Armenien gëtt de Sersch Sargsjan a sengem Amt confirméiert.
 25. Februar: D'Park Geun-hye trëtt hiert Amt als Presidentin vu Südkorea un.
 14. Mäerz: De Xi Jinping gëtt Staatspresident vun der Volleksrepublik China.
 24. Abrëll: Zu Savar bei Dhaka (Bangladesch) stierwen op d'mannst 1.135 Mënschen, an 2.438 ginn der blesséiert, wéi eng Kleederfabréck an e Koup fält.
 : A Malaysia gewënnt d'Regierungs-Allianz Barisan Nasional vum Premierminister Najib Razak d'Parlamentswalen.
 11. Mee: De Nawaz Sharif gewënnt d'Presidentewalen a Pakistan, hien trëtt säin Amt de 5. Juni un.
 14. Juni: Den Hassan Rohani gëtt zum neie President vum Iran gewielt; en trëtt säin Amt den 3. August un.
 Mëtt Juni: Bei schroen Iwwerschwemmungen an Indien kommen am Ganzen iwwer 5.700 Leit ëm d'Liewen.
 27. Juni: Den Tsachiagiin Elbegdordj gëtt zum President vun der Mongolei erëmgewielt.
 30. Juli: De Mamnoon Hussain gëtt zum neie President vu Pakistan gewielt.
 10. Oktober: Den İlham Əliyev gëtt als President vum Aserbaidjan erëmgewielt.
 27. Oktober: De Georgi Margwelaschwili gewënnt d'Presidentschaftswalen a Georgien; hien trëtt de 17. November säin Amt un.
 : Op de Philippinnen kommen duerch den Taifun Haiyan tëscht 5.000 a 6.000 Leit ëm d'Liewen.
 16. November: Den Abdulla Yameen gëtt President op de Maldiven.

Ozeanien & Pazifik 
 : Eng Mëtt-riets Koalitioun gewënnt d'Parlamentswalen an Australien; den Tony Abbott gëtt den 18. September 2013 zum Premierminister ernannt.

Arabesch Welt an Noen Osten
 20. Januar: Parlamentswalen am Israel.
 25. Juni: De Scheich Tamim bin Hamad Al Thani trëtt d'Nofolleg vu sengem Papp als Staatschef vum Katar un.
 : Militärputsch géint den egyptesche President Mohammed Mursi.

Konscht a Kultur 
 1. Januar - 31. Dezember: Marseille a Košice sinn Europäesch Kulturhaaptstad.

Molerei

Literatur 
 Servais-Präis fir dem Pol Greisch säi Monni aus Amerika.

Musek

Kino 
 César fir de beschte Film fir dem Michael Haneke säin Amour.
 Oscar fir de beschte Film fir dem Ben Affleck säin Argo
 Gëlle Palm fir de beschte Film fir dem Abdellatif Kechiche säi La vie d'Adèle.

Ekonomie

Wëssenschaft an Technik 
 14. Dezember: D'chineesesch Raumsond Chang'e-3 lant um Mound a setzt e Rover mam Numm Yutu ("Hues aus Jade") aus.

Astronomie
 15. Februar: E Meteor zerbascht a fält bei Tscheljabinsk erof.
 15. Februar: Den äerdnoen Asteroid 2012 DA14 flitt just 27.000 km laanscht d'Äerd.

Sport 
 29. Juni-21. Juli: 100. Editioun vum Tour de France.

Lëtzebuerg
 : Déi lëtzebuergesch Foussballnationalekipp spillt zu Valence 1:1 géint Armenien. De Gol fir d'Lëtzebuerger huet de Mario Mutsch geschoss.
 22. Mäerz: Déi lëtzebuergesch Foussballnationalekipp spillt an der Stad Lëtzebuerg, am Kader vun der Qualifikatioun fir d'Foussball-Weltmeeschterschaft 2014, 0:0 géint den Aserbaidjan.
 26. Mäerz: Déi lëtzebuergesch Foussballnationalekipp verléiert an der Stad Lëtzebuerg 0:3 géint Finnland.
 27. Mee-1. Juni: Bei de Spiller vun de klenge Länner, déi zu Lëtzebuerg organiséiert ginn, gewannen déi Lëtzebuerger Sportler déi meescht Medailen.
 : Déi lëtzebuergesch Foussballnationalekipp spillt zu Baku, am Kader vun der Qualifikatioun fir d'Foussball-Weltmeeschterschaft 2014, 1:1 géint den Aserbaidjan. De Gol fir d'Lëtzebuerger huet de Stefano Bensi geschoss.
 14. August: Déi lëtzebuergesch Foussballnationalekipp gewënnt an der Stad Lëtzebuerg 2:1 géint Litauen. D'Goler fir d'Lëtzebuerger hunn den Aurélien Joachim an de Stefano Bensi geschoss.
 : Déi lëtzebuergesch Foussballnationalekipp verléiert zu Kazan (Russland), am Kader vun der Qualifikatioun fir d'Foussball-Weltmeeschterschaft 2014, 1:4 géint Russland. De Gol fir d'Lëtzebuerger huet den Aurélien Joachim geschoss.
 10. September: Déi lëtzebuergesch Foussballnationalekipp gewënnt an der Stad Lëtzebuerg, am Kader vun der Qualifikatioun fir d'Foussball-Weltmeeschterschaft 2014, 3:2 géint Nordirland. D'Goler fir d'Lëtzebuerger hunn den Aurélien Joachim, Stefano Bensi a Mathias Jänisch geschoss.
 11. Oktober: Déi lëtzebuergesch Foussballnationalekipp verléiert an der Stad Lëtzebuerg, am Kader vun der Qualifikatioun fir d'Foussball-Weltmeeschterschaft 2014, 0:4 géint Russland.
 15. Oktober: Déi lëtzebuergesch Foussballnationalekipp verléiert zu Coimbra (Portugal), am Kader vun der Qualifikatioun fir d'Foussball-Weltmeeschterschaft 2014, 0:3 géint Portugal.
 17. November: Déi lëtzebuergesch Foussballnationalekipp verléiert an der Stad Lëtzebuerg, bei engem Frëndschaftsmatch, 1:4 géint Montenegro.

Gebuer

Gestuerwen 
 : Thomas Holtzmann, däitsche Schauspiller.
 : James M. Buchanan, US-amerikaneschen Ekonomist.
 12. Januar: Jean Krier, lëtzebuergeschen Dichter.
 13. Januar: Laurent Koster, lëtzebuergesche Bariton.
 14. Januar: Conrad Bain, US-amerikanesche Schauspiller.
 15. Januar: Nagisa Oshima, japanesche Regisseur.
 17. Januar: Rolf Wilhelm, däitsche Komponist an Dirigent.
 19. Januar: Stewart Sharpless, US-amerikaneschen Astronom.
 21. Januar: Michael Winner, brittesche Filmregisseur, Dréibuchauteur a Filmproduzent.
 : Gast Michels, lëtzebuergesche Moler a Sculpteur.
 13. Februar: Georges Wohlfart, lëtzebuergesche Politiker.
 15. Februar: Dominique Chaussois, franséische Filmregisseur an Dréibuchauteur.
 20. Februar: Jean Ley, eelste Lëtzebuerger.
 21. Februar: Auguste-Charles Laval, lëtzebuergeschen Entreprener.
 22. Februar: Josy Asselborn, lëtzebuergesche Museksprofesser a Komponist.
 22. Februar: Wolfgang Sawallisch, däitschen Dirigent a Pianist.
 22. Februar: Boramy Tioulong, franséische Filmregisseur, Dréibuchauteur a Schauspiller.
 26. Februar: Marie-Claire Alain, franséisch Organistin.
 27. Februar: Stéphane Hessel, franséischen Diplomat, Resistenzler an Auteur.
 27. Februar: Dale Robertson, US-amerikanesche Schauspiller.
 : Jacques Bach, lëtzebuergesche Foussballspiller.
: Jérôme Savary, franséische Regisseur.
 : Hugo Chávez, venezuelanesche Politiker.
 5. Mäerz: Aly Schroeder, lëtzebuergesche Politiker.
: Damiano Damiani, italieenesche Regisseur an Auteur.
 11. Mäerz: Raymond Kirsch, lëtzebuergesche Jurist an Ekonomist.
 12. Mäerz: Robert Castel, franséische Soziolog.
 13. Mäerz: Rosemarie Fendel, däitsch Schauspillerin a Synchronspriecherin.
 17. Mäerz: Annette Schwall-Lacroix, lëtzebuergesch Juristin an Affekotin.
 28. Mäerz: Richard Griffiths, brittesche Schauspiller.
 : Roger Ebert, US-amerikanesche Filmkritiker.
 4. Abrëll: Carmine Infantino, US-amerikanesche Comicszeechner.
 : Sara Montiel, spuenesch Schauspillerin.
 8. Abrëll: Margaret Thatcher, brittesch Politikerin.
 10. Abrëll: Robert Edwards, brittesche Physiolog an Nobelpräisdréier.
 11. Abrëll: Jonathan Winters, US-amerikanesche Schauspiller.
 22. Abrëll: Vivi Bach, dänesch Sängerin, Schauspillerin an TV-Moderatorin. 
 22. Abrëll: Richie Havens, US-amerikanesche Folk-Sänger.
 26. Abrëll: Adalbert Boros, ungareschen Ingenieur.
 27. Abrëll: Jean-Paul Frisch, lëtzebuergesche Museker a Komponist.
 : Norbert Thill, lëtzebuergesche Musekserzéier, Fotograf, Organist an Auteur.
 : Christian de Duve, belsche Biolog an Nobelpräisdréier.
 : Giulio Andreotti, italieenesche Politiker.
 : Ray Harryhausen, US-amerikanesche Filmproduzent an Tricktechniker.
7. Mee: Lotte Koch, däitsch Schauspillerin.
 : Bryan Forbes, brittesche Schauspiller, Filmregisseur an Dréibuchauteur
 : Alfredo Landa, spuenesche Schauspiller.
 17. Mee: Philippe Gaumont, franséische Vëlossportler.
 17. Mee: Jorge Videla, argentinesche Militär a Staatschef.
 20. Mee: Ray Manzarek, US-amerikanesche Museker.
 23. Mee: Georges Moustaki, franséische Chansonnier.
 28. Mee: Eddi Arent, däitsche Schauspiller.
 : Esther Williams, US-amerikanesch Schauspillerin a Schwëmmerin.
 6. Juni: Edmond Pepin, lëtzebuergesche Schoulmeeschter, Resistenzler an Auteur.
 : Pierre Mauroy, franséische Politiker.
 : Walter Jens, däitsche Schrëftsteller an Historiker.
 15. Juni: José Froilán González, argentinesche Formel-1 Fuerer.
 16. Juni: Hans Hass, éisträichesche Biolog an Dauchpionéier.
 16. Juni: Will Hoffmann, lëtzebuergesche Politiker a Gewerkschaftler.
 19. Juni: James Gandolfini, US-amerikanesche Schauspiller.
 19. Juni: Gyula Horn, ungaresche Politiker.
 26. Juni: Bert Stern, US-amerikanesche Fotograf.
 30. Juni: Roger Kahane, franséische Filmregisseur an Dréibuchauteur.
 : Douglas C. Engelbart, US-amerikaneschen Erfinder.
 : Charles Sowa, lëtzebuergesche Sportler.
 12. Juli: Pran, indesche Schauspiller.
 21. Juli: Denys de La Patellière, franséische Filmregisseur.
 25. Juli: Bernadette Lafont, franséisch Schauspillerin.
 26. Juli: J. J. Cale, US-amerikanesche Museker.
 31. Juli: Michael Ansara, US-amerikanesche Schauspiller.
 : George Duke, US-amerikaneschen Jazzmuseker.
 : Karen Black, US-amerikanesch Schauspillerin a Sängerin.
 19. August: Russell Doughten, US-amerikanesche Filmregisseur a Schauspiller.
 26. August: Luigi Lucchini, italieeneschen Entreprener.
 29. August: Bruce C. Murray, US-amerikanesche Geolog a Planetolog.
 30. August: Seamus Heaney, iresche Schrëftsteller.
 : Ronald Coase, britteschen Ekonomist; Nobelpräisdréier.
 : Alberto Bevilacqua, italieeneschen Auteur, Filmregisseur, Dréibuchauteur a Journalist.
 11. September: Nic Weber, lëtzebuergesche Journalist a Schrëftsteller.
 12. September: William A. Graham, US-amerikanesche Filmregisseur.
 12. September: Otto Sander, däitsche Schauspiller.
 18. September: Marcel Reich-Ranicki, däitsche Literaturkritiker.
 18. September: Richard C. Sarafian,US-amerikanesche Filmregisseur, Schauspiller, Dréibuchauteur a Filmproduzent.
 22. September: Paul Kuhn, däitsche Museker a Schauspiller.
 28. September: Marc Faber, lëtzebuergesche Schauspiller.
 : Tom Clancy, US-amerikanesche Schrëftsteller.
 1. Oktober: Giuliano Gemma, italieenesche Schauspiller.
 : Võ Nguyên Giáp, vietnameesesche Generol a Politiker.
 : Carlo Lizzani, italieenesche Filmregisseur.
 : Patrice Chéreau, franséische Regisseur a Schauspiller.
 : Daniel Duval, franséische Schauspiller, Filmregisseur an Dréibuchauteur.
 10. Oktober: Wilfried Martens, belsche Politiker.
 11. Oktober: Pierre Massimi, franséische Schauspiller.
 12. Oktober: George Howard Herbig, US-amerikaneschen Astronom.
 16. Oktober: Ed Lauter, US-amerikanesche Schauspiller.
 19. Oktober: Georges Descrières, franséische Schauspiller.
 21. Oktober: Aldo Bolzan, lëtzebuergesche Vëlossportler.
 23. Oktober: Mathias Greisch, lëtzebuergesche Politiker.
 25. Oktober: Hal Needham, US-amerikanesche Cascadeur, Filmregisseur a Schauspiller.
 27. Oktober: Lou Reed, US-amerikanesche Museker.
 27. Oktober: Luigi Magni, italieenesche Filmregisseur an Dréibuchauteur.
 28. Oktober: Tadeusz Mazowiecki, polnesche Journalist a Politiker.
 : Hans von Borsody, däitsche Schauspiller.
 : Manfred Rommel, däitsche Politiker.
 7. November: Yvonne Frisch-Urbany, lëtzebuergesch Autorin.
 : Jacques Besnard, franséische Filmregisseur, Dréibuchauter a Schauspiller.
 12. November: John Tavener, englesche Komponist.
 13. November: Eugène Hanck, lëtzebuergesche Kanut an Olympionik.
 13. November: Maurice Sarfati, franséische Schauspiller.
 17. November: Doris Lessing, brittesch Schrëftstellerin.
 19. November: Frederick Sanger, brittesche Cheemiker an Nobelpräisdréier.
 20. November: Dieter Hildebrandt, däitsche Kabarettist.
 22. November: Georges Lautner, franséische Filmregisseur an Dréibuchauteur.
 24. November: Josy Schlang, NS-Affer, leschte lëtzebuergeschen Zäitzeie vun Auschwitz.
 26. November Tony Musante, US-amerikanesche Schauspiller.
 27. November: Lewis Collins, englesche Schauspiller.
 30. November: Chris Howland, brittesche Schlagersänger, Radio- a Fernseemoderator a Schauspiller.
 : Nelson Mandela, südafrikanesche Biergerrechtler, Politiker a President.
 : Edouard Molinaro, franséische Filmregisseur.
 12. Dezember: Audrey Totter, US-amerikanesch Filmschauspillerin.
 14. Dezember: Louis Soulanes, franséische Filmregisseur.
 14. Dezember: Peter O'Toole, iresche Schauspiller.
 15. Dezember: Joan Fontaine, US-amerikanesch Schauspillerin.
 17. Dezember: Conny van Rietschoten, hollännesche Seegelsportler.
 17. Dezember: Robert Weides, lëtzebuergeschen Ekonomist.
 20. Dezember: Jean Turk, lëtzebuergeschen Ingenieur a Mykolog.
 26. Dezember: Marta Eggerth, ungaresch-US-amerikanesch Schauspillerin.
 27. Dezember: Erica Beer, däitsch Schauspillerin.
 28. Dezember: Halton Arp, US-amerikaneschen Astronom.
 29. Dezember: Many Arnold-Leurs, lëtzebuergesch Molerin.
 29. Dezember: Wojciech Kilar, polnesche Komponist.

Um Spaweck